ກົດໝາຍສົ່ງຜູ້ຮ້າຍຂ້າມແດນ ລະຫວ່າງ ເທີກີ ກັບ ຈີນ ເຮັດໃຫ້ອົບພະຍົບ ວີເກີ ໃນປະເທດ ເທີກີ ກັງວົນໃຈ
ເປັນເວລາຫຼາຍທົດສະວັດແລ້ວ, ເທີກີ ໄດ້ສະເໜີການຂໍລີ້ໄພໃຫ້ອົບພະຍົບ ວີເກີ, ລວມທັງບາງຄົນ  ທີ່ຕ້ອງການຕົວໂດຍ ຈີນ ຍ້ອນເຂົາເຈົ້າຖືກກ່າວຫາ ກ່ຽວກັບ ລັດທິກໍ່ການຮ້າຍ. 
ລັດຖະບານ ເທີກີ ໄດ້ສະໜອງທີ່ຫຼົບໄພໃຫ້ຊາວ ວີເກີ ທີ່ຫຼົບໜີຈາກການກົດຂີ່ຂົ່ມເຫັງຂອງ ຈີນ, ແຕ່ບັນດາກຸ່ມປົກປ້ອງສິດທິມະນຸດເປັນຫ່ວງວ່າ ສະພາແຫ່ງຊາດຂອງ ເທີກີ ແມ່ນມີທ່າທີຈະຮັບຜ່ານສົນທິສັນຍາສົ່ງຜູ້ຮ້າຍຂ້າມແດນກັບ ຈີນ ນັກທີ່ນັກຂ່າວວີໂອເອ ດໍຣຽນ ໂຈນສ໌ (Dorian Jones) ລາຍງານ ຈາກນະຄອນ ອິສຕານບູລ ນັ້ນ, ນີ້ຍັງເປັນສິ່ງທີ່ໜ້າຕົກໃຈສຳລັບຊຸມຊົນຊາວ ວີເກີ ໃນປະເທດ ເທີກີ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ທຸກມື້, ນາງ ເມດີນ ນາຊີມີ, ຈະປະທ້ວງກັບເພື່ອນຊາວ ວີເກີ ຂອງລາວຢູ່ນອກສະຖານກົງສຸນ ຈີນ ໃນນະຄອນ ອິສຕານບູລ, ເພື່ອປະທ້ວງການປາມປາບຕໍ່ຊົນກຸ່ມນ້ອຍທີ່ສ່ວນຫຼາຍແມ່ນຊາວ ມຸສລິມ ໃນ ຈີນ ນາງ ເມດີນ ນາຊີມີ, ອົບພະຍົບຊາວ ວີເກີ ໄດ້ກ່າວວ່າ “ຂ້າພະເຈົ້າຍັງບໍ່ໄດ້ຂ່າວຫຍັງຈາກເອື້ອຍຂອງຂ້າພະເຈົ້າສີ່ປີແລ້ວ ຂ້າພະເຈົ້າໄດ້ຍິນວ່າລາວຖືກນຳຕົວໄປສູນກັກຂັງໂດຍລັດຖະບານ ຈີນ ແຕ່ຖືກປ່ອຍຕົວຫຼັງຈາກສອງປີ ແຕ່ຕໍ່ມາໃນປີ 2019, ລາວກໍຖືກຈັບອີກໃນຂໍ້ກ່າວຫາ ກ່ຽວກັບ ລັດທິແບ່ງແຍກດິນແດນ ຍ້ອນວ່າລາວໄດ້ທຳການສຶກສາຢູ່ມະຫາວິທະຍາໄລໃນປະເທດ ເທີກີ ” ເປັນເວລາຫຼາຍທົດສະວັດແລ້ວ, ເທີກີ ໄດ້ສະເໜີການຂໍລີ້ໄພໃຫ້ອົບພະຍົບ ວີເກີ, ລວມທັງບາງຄົນ ທີ່ຕ້ອງການຕົວໂດຍ ຈີນ ຍ້ອນເຂົາເຈົ້າຖືກກ່າວຫາ ກ່ຽວກັບ ລັດທິກໍ່ການຮ້າຍ ດ້ວຍສະພາແຫ່ງຊາດ ເທີກີ ກຳລັງພິຈາລະນາຂໍ້ຕົກລົງການສົ່ງຜູ້ຮ້າຍຂ້າມແດນ ກັບ ຈີນ ນັ້ນ, ບັນ ດາກຸ່ມປົກປ້ອງສິດທິມະນຸດໄດ້ເຕືອນວ່າ ການໜອງບ່ອນລີ້ໄພໃນປະເທດ ເທີກີ ອາດຖືກຂົ່ມຂູ່ ທ່ານ ອີບຣາຮິມ ເອີກິນ ທະນາຍຄວາມ ທີ່ສະມາຄົມສິດທິອົບພະຍົບສາກົນກ່າວວ່າ “ຖ້າມັນຖືກອະ ນຸມັດໂດຍສະພາແຫ່ງຊາດ, ພວກເຮົາຈະຮັບເອົາເອກະສານທາງກົດໝາຍທີ່ຈະເຮັດໃຫ້ເຮົາຢູ່ໃນຖານະພາຍໃຕ້ພັນທະເພື່ອສົ່ງຜູ້ຂ້າມແດນໄປ ຈີນ ໂດຍປາສະຈາກການຢືນຢັນວ່າເຂົາເຈົ້າໄດ້ກໍ່ອາຊະຍາກຳຫຼືບໍ່ ” ຂໍ້ຕົກລົງສົ່ງຜູ້ຮ້າຍຂ້າມແດນດັ່ງກ່າວໄດ້ມີຂຶ້ນ ທ່າມກາງສາຍພົວພັນທາງເສດຖະກິດ ແລະ ການເງິນທີ່ເລິກເຊິ່ງ ລະຫວ່າງ ເທີກີ ກັບ ຈີນ ຈີນ ຍັງເປັນຜູ້ສະໜອງຢາວັກຊີນ COVID-19 ທີ່ສຳຄັນຂອງ ເທີກີ ການຫຼ້າຊ້າໃນການນຳສົ່ງຢາວັກຊີນ ຖືກຕີຄວາມໝາຍໂດຍບາງຄົນໃນປະເທດ ເທີກີ ນັ້ນວ່າ ເປັນການກະຕຸ້ນໂດຍ ປັກກິ່ງ ເພື່ອກົດດັນໃຫ້ສະພາແຫ່ງຊາດ ເທີກີ ເລັ່ງການໃຫ້ສັດຕະຍາບັນຕໍ່ຂໍ້ຕົກ ລົງສົ່ງຜູ້ຮ້າຍຂ້າມແດນນັ້ນ ດ້ວຍຄວາມເປັນຫ່ວງ, ຜູ້ນຳຊາວ ວີເກີ ຄົນນຶ່ງໄດ້ທຳການຂໍຮ້ອງ ໃນສື່ສັງຄົມຕໍ່ຊາວ ເທກີ ເພື່ອຂໍການສະໜັບສະໜູນ ທ່ານ ເຊຢິດ ທຳເທີກ ໄດ້ກ່າວຕໍ່ວີໂອເອວ່າມັນມີການຕອບສະໜອງທີ່ເປັນແງ່ບວກ ທ່ານ ເຊຢິດ ທຳເທີກ ຫົວໜ້າສະພາແຫ່ງຊາດເທີກິສຖານຕາເວັນອອກທີ່ອາໄສພັດຖິ່ນຢູ່ຕ່າງປະ ເທດໄດ້ກ່າວວ່າ “ມັນໄດ້ມີປະຕິກິລິຍາທີ່ເປັນແງ່ບວກຫຼາຍທີ່ມັນໄດ້ເຮັດໃຫ້ພວກເຮົາດີໃຈ ອ້າຍນ້ອງຊາວ ເທີກີ ຂອງພວກເຮົາໄດ້ໄປບ້ານຂອງເພື່ອນບ້ານຊາວ ວີເກີ ຂອງເຂົາເຈົ້າ ແລະ ເວົ້າວ່າ: ກົດໝາຍນີ້ຈະບໍ່ຖືກຮັບຜ່ານໃນ ເທີກີ ພວກເຮົາຈະເບິ່ງແຍງພວກເຈົ້າ ຖ້າເຂົາເຈົ້າຮັບຜ່ານມັນ, ເຂົາເຈົ້າສາມາດສົ່ງພວກເຮົາທຸກຄົນໄປ ຈີນ ກັບພວກເຈົ້າ ມັນຈະມີການຕອບສະໜອງແນວໃດທີ່ເປັນແງ່ບວກໄປກວ່ານີ້ບໍ່? ລັດຖະມົນຕີການຕ່າງປະເທດ ເທີກີ ທ່ານ ເມວລຸດ ຊາວູຊອກກລູ ທີ່ຄົງຈະໃຫ້ການໜູນຫຼັງຢ່າງແຂງແກ່ນສຳລັບຊຸມຊົນ ວີເກີ ໃນບັນດາຜູ້ສະໜັບສະໜູນຂອງລັດຖະບານນັ້ນ, ໄດ້ສັນຍາວ່າຈະບໍ່ມີຊາວ ວີເກີ ຖືກສົ່ງກັບໄປ ຈີນ ແຕ່ການສັນຍາດັ່ງກ່າວແມ່ນບໍ່ໄດ້ຊ່ວຍຫຍັງຫຼາຍໃນການຫຼຸດຄວາມຢ້ານກົວຂອງຊາວ ວີເກີ ທ້າວອາຊີເມັດ ໂມຮຳເມັດ, ອົບພະຍົບ ວີເກີ ໄດ້ກ່າວວ່າ “ຍ້ອນການຂະຫຍາຍຕົວໃນສາຍພົວພັນທາງເສດຖະກິດ ແລະ ເທັກໂນໂລຈີກັບ ຈີນ, ຂ້າພະເຈົ້າບໍ່ ເຊື່ອວ່າ ເທີກີ ຈະສະໜອງການສະໜັບ ສະໜູນຢ່າງເປີດກວ້າງໃຫ້ຊາວ ວີເກີ ອີກຕໍ່ໄປ ” ຈົນຮອດດຽວນີ້ ເທີກີ ໄດ້ເປັນນຶ່ງໃນຜູ້ສະໜັບສະໜູນຊາວ ວີເກີ ທີ່ແຂງແກ່ນທີ່ສຸດ, ແຕ່ຄວາມຢ້ານກົວຂອງຊາວ ວີເກີ ຫຼາຍຄົນກໍແມ່ນວ່າການຖືປະໂຫຍດເປັນສຳຄັນຈະເຂົ້າໄປຄວບຄຸມກົດເກນ